Chic
Store norske leksikon,Kunst og estetikk,Musikk,Populærmusikk,Disko
Chic er ei amerikansk discogruppe som regnes som tidenes fremste. Kjennetegnet er strykere og en nedstrippet, tørr lyd basert på Bernard Edwards' smidige basslinjer og Nile Rodgers' energiske rytmegitar. Musikken har humoristiske tekster og fengende melodier som er inspirert av jazz, rock, pop og filmmusikk, og Edwards og Rodgers ble etter hvert berømte produsenter.
Gruppa ble dannet i New York City i 1976 av bassisten Bernard Edwards (1952–1996) gitaristen Nile Rodgers (født 1952), trommeslageren Tony Thompson (1954–2003) og vokalistene Alfa Anderson (født 1946) og Norma Jean Wright. Oppstart og suksess Chics to første singler, Dance, Dance, Dance (Yowsah, Yowsah, Yowsah) og Everybody Dance, ble store hits i 1977. Enda større var Le Freak og I Want Your Love fra det andre albumet, C'est Chic (1978). Den varierte oppfølgeren Risqué regnes som en discoklassiker og inneholder 1979-hitene My Forbidden Lover, My Feet Keep Dancing og Good Times. Riffet fra sistnevnte dannet samme år grunnlaget for Sugarhill Gangs Rappers Delight – tidenes første rap-hit. De fem neste albumene ble ingen store suksesser, og Chic ble oppløst i 1983. Ny besetning og produsentvirksomhet Rodgers og Edwards samlet i 1990 en ny besetning, men i 1996 døde Edwards brått etter en konsert i Japan 1996. Sammen produserte og spilte de på en rekke berømte discoplater, med blant annet Diana Ross, Sister Sledge og Debbie Harry.Rodgers har alene produsert Peter Gabriel, Eric Clapton, Jeff Beck, Al Jarreau, Duran Duran, David Bowie (Let's Dance), Madonna (Like A Virgin) og Mick Jagger. Edwards produserte blant andre ABC, Rod Stewart, Joe Cocker, Gladys Knight og Robert Palmer.Nile Rodgers spilte i 2013 på Daft Punks kjempehit Get Lucky. Med Chic gjorde han i 2015 platecomeback med singlen I'll Be There. Albumet It's About Time kom i 2018. Les mer i Store norske leksikon disco musikk i USA Eksterne lenker Nile Rodgers